ms ms en en id id id ms en ms en ms tr ms id ms ca en ms ms ms sl ms ms id id eu id et ms id id ms nds ms id id id id ms ms de ms ms ms id id ms ms nl id id id id ms ms id en ms ms ms ms id ms de id ms es ms ms id id oc tr ms id ms ms ms ms ms ms id ms ms de ms fr id id id hu ms en id id id ms ms fr fr de ms ms ms ms en ms id ms en
Portal Rasmi Kerajaan Negeri Sembilan - Pengenalan
Soal Selidik Kepuasan Pelanggan Sistem e-Helpdesk V3.0  (KLIK DI SINI)
Soal Selidik Kajian Kepuasan Pelanggan PSUKNS Tahun 2022 (KLIK DI SINI)
Polisi dan Garis Panduan Agensi
Muat Turun Borang Penjawat Awam
Struktur Pentadbiran Kerajaan Negeri
Undang Dan Tunku Besar Tampin
Pejabat Daerah & Tanah
Sistem Tempahan Kemudahan Sukan
Sistem Pengurusan Perkahwinan Islam
Laman Informasi Pingat Negeri Sembilan Darul Khusus
Dasar Perumahan Negeri Sembilan
Kesalahan Syariah Negeri Sembilan
Agensi Anti Dadah Kebangsaan
Alamat & Peta Lokasi
Aduan dan Maklum Balas
Negeri Sembilan kini dihuni penduduk berbilang kaum yang kini melebihi 1 juta orang. Orang Melayu merupakan kaum majoriti, yang mewakili 61.5 peratus daripada keseluruhan penduduk. Masyarakat Cina pula mewakili 22.9 peratus, masyarakat India 15.1 peratus, manakala kaum-kaum lain mewakili 0.5 peratus.
Negeri Sembilan mempunyai keunikan tersendiri yang kaya dengan adat budayanya. Umum mengetahui, keunikan masyarakat Negeri Sembilan terletak pada Adat Perpatih yang diamalkan sejak berzaman dan diperturunkan secara lisan dari satu generasi ke satu generasi.
Tampuk pemerintahan kerajaan Negeri Sembilan diterajui oleh Yang di-Pertuan Besar Negeri Sembilan. Sistem pemerintahan di Negeri sembilan dibentuk mengikut Adat perpatih. Pada abad ke-18, orang Minangkabau berhijrah dari Sumatera ke Negeri sembilan bersama dengan saudara-mara masing-masing. Mereka hidup secara berkumpulan mengikut hubungan kekeluargaan. Perkataan, Negeri Sembilan, bermaksud 'sembilan buah negeri', tetapi telah dipersetujui bahawa gelaran nama ini tidak pernah mengandungi sembilan buah daerah yang khas.
Berdasarkan Adat Perpatih, Negeri sembilan dibahagikan kepada beberapa daerah atau jajahan yang disebut luhak atau luak. Mengikut tradisinya memang sudah lama wujud empat buah daerah besar dengan setiap satu ditadbir oleh seorang pembesar yang bergelar undang Berempat. Empat buah daerah yang asal ialah Sungai Ujong, Rembau, Jelebu dan Johol. Terdapat beberapa orang pembesar rendah daerah separuh bebas yang berkaitan dengan salah satu daripada empat daerah besar ini. Undang Berempat menjadi ketua bagi setiap luak dan ketua bagi luak-luak yang lain dikenali sebagai Penghulu. Para pembesar lain di bawah undang dan Penghulu dikenali sebagai Lembaga, Buapak dan Perut. Lembaga merupakan ketua kepada suku-suku anggota masyarakat. Terdapat lebih kurang 12 suku dengan setiap luak biasanya mempunyai empat suku. Lembaga bertanggungiawab ke atas suku-sukunya dalam aspek-aspek yang berkaitan dengan keselamatan dan keamanan, menyelesaikan perbalahan sesama suku, mengawal dan mengadili pembahagian harta pusaka serta menjadi orang perantaraan antara anggota sukunya dengan Undang.
Suku masyarakat Buapak terdiri daripada kumpulan keluarga yang disebut Perut. Ahli-ahli dalam sesuatu Perut akan memilih seorang ketua yang digelar Buapak. Bilangan Buapak agak ramai dan tugasnya sama dengan Lembaga, tetapi terbatas kepada keluarga yang menjadi anggota sesuatu Perut.Buapak hanya berkuasa dalam kalangan ahli perutnya sahaja. Tugas Buapak ialah menjalankan adat istiadat berkaitan dengan perkahwinan, upacara bercukur rambut, berkhatan dan penceraian. Negeri sembilan terdiri daripada sembilan buah negeri, iaitu sungai Ujong,Rembau, Johol, Jelebu, Jempol, Seri Menanti, Inas, Terachi dan Gunung Pasir.Berikut adalah senarai kawasan atau daerah di Negeri Sembilan yang mempunyai pembesar:
Dibahagikan kepada dua bahagian, iaitu kawasan pedalaman yang dikuasai oleh Datuk Kelana dan rantau tengah sungai Linggi yang dikuasai oleh Dato' Syahbandar.
Daerah kecil yang diambil dari sungai ujong, dikuasai oleh Datuk Muda Linggi.
3. Sungai Raya Lukut
Kedua-dua daerah ini dibuka oleh orang Bugis.
Mempunyai seorang sahaja pembesar daerah, iaitu Undang.
Sebuah daerah yang diambil dari Rembau dan pembesarnya bergelar Tuanku Besar Tampin'.
6. Inas dan Gemenceh
Dua buah daerah kecil yang diambil dari Johol. Datuk Inas dan Datuk Gemencheh mengakui Undang Johol sebagai ketua besar mereka.
Mempunyai seorang pembesar daerah yang bergelar Undang.
Mengikut perbilangan Adat Perpatih ‘Adat menimbulkan yang baik,menghilangkan yang buruk’ Demikian antara nilai-nilai yang ingin ditonjolkan di dalam Adat Perpatih yang berperanan sebagai satu peraturan sistematik dan berteraskan keharmonian masyarakat.
Adat perpatih yang mula diamalkan pada kurun ke-13 itu bertujuan untuk mengurangkan konflik dan membentuk kehidupan masyarakat yang harmoni, berintegrasi dan membangun.
Adat bukan sekadar cara bersanding, cara menyantap hidangan, cara pertabalan Luak dan sebagainya, tetapi adat merupakan satu peraturan hidup yang perlu dipegang kuat dan dipertahankan sehingga hari ini.
Pejabat Setiausaha Kerajaan Negeri Sembilan, Tingkat 5, Blok A, Wisma Negeri, Jalan Dato' Abdul Malek, 70503 Seremban, Negeri Sembilan.
Tel : 606-765 9900
Faks : 606-761 7386
Tarikh Akhir Kemaskini : Rabu, 21 September 2022.
Jumlah Pelawat : 10168904
SELAMAT DATANG KE PORTAL RASMI KERAJAAN NEGERI SEMBILAN
Kerajaan Negeri Sembilan tidak akan bertanggungjawab bagi sebarang kehilangan dan kerugian yang disebabkan oleh pengguna maklumat yang diperolehi daripada laman ini.
Paparan terbaik dengan Chrome versi 43.0 ke atas dan minimum resolusi 1280 x 768 piksel
© Pentadbiran Kerajaan Negeri Sembilan. Semua Hak Cipta Terpelihara.
| Dasar Privasi | Dasar Keselamatan | Soalan Lazim | Peta Laman